stanford-oval/wikipedia huggingface dataset:
Blue Cheer

| Blue Cheer |
| --- | --- |

Tiedot
Toiminnassa:  1967–1972, 1974–1975, 1978–1979, 1984–1994, 1999–2009
Tyylilaji:  psykedeelinen rock, heavy metal, blues-rock, proto-metal, acid rock, hard rock, stoner rock, proto-punk
Kotipaikka:   San Francisco, Yhdysvallat
Laulukieli:  englanti
Jäsenet:  Dickie Peterson, basso ja laulu   Paul Whaley, rummut   Leigh Stephens, kitara  
Levy-yhtiö:  Polygram   Philips Records   Megaforce Records   Mercury Records   Evangeline Records  
Aiheesta muualla
Kotisivut
Infobox OKNimi-testi OK: 
Blue Cheer on yhdysvaltalainen rockyhtye, jota pidetään yhtenä heavy metal -musiikin edelläkävijöistä.
San Franciscossa vuonna 1967 perustetun trion jäsenet innostuivat The Jimi Hendrix Experiencen ja Creamin raskaasta, psykedeelisestä ja bluesvaikutteisesta rockista. Yhtye kehitti tältä pohjalta kovaäänisen ja raskassoundisen tyylin, joka oli esikuviaan rujompi ja monotonisempi. Blue Cheerin tunnetuin albumi lienee yhtyeen debyytti Vincebus Eruptum, joka julkaistiin tammikuussa 1968. Levy saavutti Yhdysvalloissa kohtalaisen myyntimenestyksen nousten 11. sijalle Billboardin albumilistalla. Nykyisin se muistetaan jonkinlaisena kulttiklassikkona varsinkin stoner rockin ja doom metalin harrastajien keskuudessa. Yhtyeen tunnetuin kappale ja ainoa Top 100 -listalle noussut single oli versio Eddie Cochranin hitistä "Summertime Blues"; kappale saavutti Billboardin singlelistalla 14. sijan. Yhtyeen toinen albumi Outsideinside jatkoi samalla musiikillisella linjalla kuin debyytti, mutta ei saavuttanut vastaavaa suosiota. Blue Cheerin alkuperäiskokoonpanon kitaristi Leigh Stephens pääsi 2000-luvulla musiikkilehti Rolling Stonen 100 suurinta kitaristia -luetteloon; rumpali Paul Whaley muistetaan lyhyestä suhteestaan Janis Joplinin kanssa.
Outsideinsiden jälkeen yhtyeen kokoonpano muuttui ja tyyli pehmeni kaupallisemman hard rockin ja psykedelian suuntaan.. Albumillaan Oh! Pleasant Hope (1971) Blue Cheer oli siirtynyt kantrirockiin.
Blue Cheer hajosi 1970-luvun alussa, mutta kokoontui vuonna 1984 uudestaan ja on jatkanut esiintymistä vielä 2000-luvullaselvennä.
Jäsenet > Alkuperäiset jäsenet

Dickie Peterson – basso ja laulu
Paul Whaley – rummut (aiemmin Oxford Circlen jäsen)
Leigh Stephens – kitara
Jäsenet > Muut jäsenet

Burns Kellogg – koskettimet (aiemmin Mint Tattoon jäsen) (k. 19. kesäkuuta 2003)
Norman Mayell – rummut
Tony Rainier – kitara ja laulu?
Bruce Stephens – kitara ja laulu (aiemmin Mint Tattoon jäsen)
Randy Holden – kitara ja laulu (aiemmin Fender IV:n, Sons of Adamin ja The Other Halfin jäsen)
Gary Yoder – kitara ja laulu (aiemmin Kakin jäsen)
Andrew MacDonald – kitara
Dave Salce – rummut
Dieter Saller – kitara
Diskografia

Vincebus Eruptum (1968)
Outsideinside (1968)
New! Improved! Blue Cheer (1969)
Blue Cheer (1969)
The Original Human Being (1970)
Oh! Pleasant Hope (1971)
The Beast Is...Back (1984)
Louder Than God (1986)
Blitzkrieg Over Nüremberg (1989)
Dining with the Sharks (1991)
Highlights & Low Lives (1996)
Live in Japan (2003)
Live Bootleg: London - Hamburg (2005)
Hello Tokyo, Bye Bye Osaka
What Doesn't Kill You  (2007)
Rocks Europe (2009)
Diskografia > Singlet

Summertime Blues / Out of Focus (1968)
Just a Little Bit / Gypsy Ball (1968)
Feathers From Your Tree / Sun Cycle (1968)
The Hunter / Come and Get it (1969)
West Coast Child of Sunshine / When it All Gets Old (1969)
All Night Long / Fortunes (1969)
Hello L.A., Bye-Bye Birmingham / Natural Man (1970)
Fool / Ain't That the Way (1970)
Pilot / Babaji (Twilight Raga) (1970)
Aiheesta muualla

Wikimedia Commonsissa on kuvia tai muita tiedostoja aiheesta .
Blue Cheerin viralliset kotisivut
C++23

C++23 on C++-ohjelmointikielen ISO-standardiversio, joka kehitetään C++20-standardin seuraajaksi. Standardin viimeistely on suunniteltu vuodelle 2023.
WG 21 -työryhmän tapaamiset on järjestetty virtuaalisesti vuodesta 2020 lähtien, jotka koronapandemian jälkeen jatkuvat yhdistelmänä sekä kasvokkain että etänä osallistumisena.
Ominaisuudet

Ehdotettuja kehityskohtia ovat:
standardikirjaston tuki coroutines -ominaisuudelle
edellinen standardi lisäsi tuen mutta ei vielä toteutusta
modulaarinen standardikirjasto
moduulien tuki lisättiin edellisessä standardissa mutta kirjaston muutoksia ei vielä
executors
verkko-ohjelmoinnin laajennukset
moniulotteiset operaattorit
Ilman päätettyä julkaisuaikaa mutta edistettävä:
reflektio
pattern matching
contracts
Poistuvia ominaisuuksia

C++11 (ent. C++0x) lisäsi minimaalisen tuen roskienkeruulle, joka ei sovellu hyvin käyttökohteisiin ja ominaisuuden poistamista standardista on ehdotettu.
Aiheesta muualla

C++23 ominaisuudet ja tuki kääntäjissä (englanniksi)
Nummela (kappale)

| ”Nummela” Anssi Kela |
| --- | --- | --- |

Singlen tiedot
 Albumilta: Nummela
 Julkaistu: maaliskuu 2001
 Tekijä(t): Anssi Kela
 Tuottaja(t): Anssi Kela
 Tyylilaji: folk
 Kesto: 04.29
 Levy-yhtiö: BMG
Anssi Kelan muut singlet
| ”Kaksi sisarta” 2001 | ”Nummela” 2001 | ”Puistossa” 2001 |
”Nummela” on suomalaisen laulaja-lauluntekijän Anssi Kelan kappale, joka julkaistiin promosinglenä maaliskuussa 2001. Kappale on kolmas singlejulkaisu Kelan ensimmäiseltä sooloalbumilta Nummela.
Kela kirjoitti kappaleen 14. tammikuuta 2001 Bruce Springsteenin ”My Hometown” -kappaleen innoittamana. Ensin hän kirjoitti kappaleen omaelämäkerralliset sanoitukset ja sitten sävelsi musiikin. Kela soitti tuoreen kappaleen vaimolleen, ja totesi, että ”tämä taitaa mennä suoraan pöytälaatikkoon”. Kelan mielestä kappale ei ollut samaistuttava, kun ”kolmekymppinen tyyppi tilittää elämänsä vaiheita hyvin yksityiskohtaisesti.” Hänen vaimonsa rohkaisi miestään, ja seuraavana päivänä Kela esitti kappaleen BMG-levy-yhtiön Asko Kalloselle, joka totesi: ”Ihan järjettömän hyvä biisi! Tuon nimi on muuten Nummela!”
Kela aloitti kappaleen äänitykset SDC Finland -studiolla Jukka Immosen kanssa 24. tammikuuta 2001. Normaalista poiketen Kelalla ei ollut mielessään minkäänlaista sovitusta, vaan kappale äänitettiin täysin spontaanisti. Esimerkiksi huuliharpulla soitettu intro syntyi, kun pohjaraidat olivat jo valmiit. Kelan ja Immosen mielestä kappaleen intro kaipasi vielä jotain, joten Kela nappasi huuliharppunsa ja pyysi Immosta painamaan äänitysnappia. Kallonen saapui studiolle kuuntelemaan valmista kappaletta kaksi päivää myöhemmin ja totesi: ”Tämä on täydellinen.”
”Nummela” nousi parhaimillaan Suomen radiosoittolistan toiseksi, ja Rumban 50 hittiä -listan sijalle kahdeksan.
Kappaleet

Nummela (radio edit) – 4.29
Listasijoitukset

| Lista | Paras sijoitus |
| --- | --- |
Radiosoittolista: 2 
50 hittiä: 8
Opel GT (2007)

| Opel GT |
| --- | --- |

Valmistustiedot
Valmistusmaa:   Yhdysvallat
Valmistaja:  Opel
Konserni:  General Motors
Valmistusvuodet:  2007–2009
Muut nimet:  Daewoo G2X Saturn Sky
Korimalli:  2-ovinen roadster
Luokka:  S-segmentti
Edeltäjä:  Opel Speedster
Teknisesti samankaltaisia:  Pontiac Solstice
Tekniset tiedot
Pohjalevy:  GM Kappa
Moottori:  R4
Iskutilavuus:  2,0 l
Polttoaine:  bensiini
Vetotapa:  takaveto
Vaihteisto:  5-vaihteinen manuaali
Opel GT on Opelin vuosina 2007–2009 valmistama kaksiovinen kangaskattoinen roadster, joka korvasi Opel Speedsterin. Sen nimi on lainattu alkuperäiseltä vuosien 1968–1973 Opel GT -mallilta. Pohjois-Amerikassa autoa myytiin Saturn Sky -nimisenä, Etelä-Koreassa nimellä Daewoo G2X.
Moottorina autossa on nelisylinterinen 2,0-litrainen (264 hv) bensiinimoottori, joka on suorasuihkutteinen ja turboahdettu. Voimansiirtona on viisivaihteinen manuaalivaihteisto ja vetotapana takaveto.
Aiheesta muualla

Kuvia tai muita tiedostoja aiheesta Opel GT (2007) Wikimedia Commonsissa
Opelin automallit
| --- | --- |
Nykyiset henkilöautomallit:   Astra  Crossland  Corsa  Grandland  Insignia  Mokka 
Nykyiset pakettiautot:   Combo  Movano  Vivaro 
Konseptiautot:   Aero GT  Opel Antara GTC  CD  Diesel Rekordwagen  Eco Speedster  Frogster  Frua Diplomat  G90  GT 2  Insignia  Maxx  OPC X-Treme  Snowtrekker  Trixx 
Entiset mallit:   Adam  Admiral  Agila  Ampera  Ampera-e  Antara  Arena  Ascona  Blitz  Calais  Calibra  Campo  Captain  Cascada  Commodore  Darracq  Diplomat  Frontera  Gemini  GT  GT (2007)  Kadett  Kapitän  Karl  Laubfrosch  Lutzmann  Manta  Meriva  Monterey  Monza  Olympia  Omega  Rekord  Senator  Signum  Sintra  Speedster  Tigra  Vectra  Zafira
Bradford Park Avenue AFC

| Bradford (Park Avenue) |
| --- | --- |
Koko nimi:  Bradford (Park Avenue) Association Football Club
Perustettu:  1907 Uudelleen perustettu: 1988
Kaupunki:  Bradford, Englanti
Kenttä:  Horsfall Stadium
– kapasiteetti:  3 500
Sarja:  National League North
Infobox OKNimi-testi OK: 
Bradford (Park Avenue) Association Football Club on englantilainen jalkapalloseura Bradfordista, West Yorkshiren alueelta. Seura pelaa Englannin sarjajärjestelmän kuudennella tasolla, National League Northissa.
Alun perin seura perustettiin 1907 ja parhaimmillan se pelasi pääsarjatasolla kolme kautta 1900-luvun alussa. Bradford lakkautettiin 1974, mutta perustettiin uudelleen 1988.
Historia

Seuran juuret ovat vuonna 1863 perustetussa Bradford Football Clubissa, joka pelasi rubgya. Bradford FC otti 1890-luvun alussa mukaan myös jalkapallon, mutta päätti luopua siitä 1899. Vuonna 1907 jalkapallotoimintaa kannattavat ajoivat yhdistymistä jalkapalloseura Bradford Cityn kanssa, mutta seuran jäsenet eivät hyväksyneet ajatusta. Tästä huolimatta seuran puheenjohtaja Arthur Briggs jatkoi yhdistymishanketta, joka kuitenkin kaatui Bradford Cityn vastustukseen. Briggs erosi ja perusti Bradford Association Football Clubin. Vuonna 1909 seura otti nimekseen Bradford (Park Avenue) Association Football Club erottuakseen Bradford Citystä ja rugbyseura Bradford Northernista. Park Avenue oli seuran kotikenttä tuolloin.
Bradford liittyi Southern Leaguen jäseneksi 1907 ja seuraavana vuonna seura hyväksyttiin Englannin liigan jäseneksi 2. divisioonaan. Vuonna 1913 Bradford pääsi FA Cupissa puolivälieriin ja vuotta myöhemmin se sijoittui 2. divisioonassa toiseksi ja nousi pääsarjatasolle, 1. divisioonaan. Kausi 1914–1915 onnistui nousijajoukkueelta hyvin ja se sijoittui yhdeksänneksi, mikä on seuran historian paras sijoitus. Ensimmäisen maailmansodan jälkeen Bradford pelasi 1. divisioonassa vielä kaksi kautta kunnes se putosi 1921. Alamäki jatkui, kun Bradford putosi samantien 3. divisioonaan.
Bradford pelasi 3. divisioonassa kuusi kautta kunnes se voitti sarjan 1928 ja nousi. Nousun jälkeen seura pelasi 2. divisioonassa vuoteen 1950 asti. Parhaana saavutuksenaan seura ylsi kolmatta kertaa FA Cupin puolivälieriin kaudella 1945–1946. Vuonna 1950 Bradford putosi 3. divisioonaan ja vuonna 1958 se putosi juuri perustettuun 4. divisioonaan. Bradford nousi vielä vuonna 1961 kahdeksi kaudeksi takaisin, mutta 1960-luvun lopussa seura jäi useita kertoja peräkkäin viimeiseksi ja lopulta se erotettiin liigasta 1970.
Erottamisen jälkeen Bradford pääsi Northern Premier Leaguen jäseneksi kaudeksi 1970–1971. Syksyllä, kauden alettua, seuraa rahallisesti tukenut puheenjohtaja Herbert Metcalfe kuoli ja taloudellinen tilanne heikkeni nopeasti. Seura joutui myymään Park Avenue -kenttänsä ja lopulta Bradford ajautui konkurssiin 1974.
Kannattajat perustivat Bradford Park Avenuen uudelleen vuonna 1988. Seura aloitti sarjajärjestelmän 13. portaalta, West Riding County Amateur Leaguesta. Seuraavina vuosina seura nousi sarjatasoja ylöspäin ja kaudella 1994–1995 Bradford voitti North West Counties Leaguen ja nousi Northern Premier Leagueen. Vuonna 2001 Bradford voitti Northern Premier Leaguen Division Onen ja nousi Premier Divisionin. Vuonna 2006 seura putosi jälleen, mutta nousi takaisin kaksi vuotta myöhemmin. Vuonna 2012 Bradford nousi kuudennelle sarjaportaalle, konferenssiin (nyk. National League).
Saavutukset

Englannin 3. divisioonan mestaruus: 1928
Northern Premier Leaguen Division Onen mestaruus: 2001, 2008
Aiheesta muualla

Seuran virallinen sivusto
Néa Epídavros

| Néa Epídavros Νέα Επίδαυρος |
| --- | --- |
 Néa Epídavroksen kylä.
 Néa Epídavros
 Koordinaatit: 37°40′36″N, 23°07′38″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Argolis
Kunta:  Epídavros
Hallinto:  
 – Asutustyyppi:  kylä
 – Kallikrates-koodi:  4103020301
Väkiluku (2011):  896
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Néa Epídavros (kreik. Νέα Επίδαυρος) on Kreikan kylä, joka sijaitsee Peloponnesoksen niemimaan itäosassa. Se kuuluu hallinnollisesti Epídavroksen kuntaan, Argoliksen alueyksikköön ja Peloponnesoksen alueeseen. Kylän väkiluku on 896 (vuonna 2011).
Epídavroksen ensimmäisen kansalliskokouksen muistomerkki Néa Epídavroksessa.
Néa Epídavroksen, suomeksi ”Uusi Epidauros”, nimi viittaa antiikin aikaiseen Epidauroksen kaupunkiin sekä sen paikalla nykyisin sijaitsevaan Archaía Epídavroksen (myös Palaiá Epídavros, ”Vanha Epidauros”) kylään. Néa Epídavros sijaitsee näistä noin viisi kilometriä luoteeseen. Kylä muistetaan ennen kaikkea siellä ajalla 20. joulukuuta 1821 – 16. tammikuuta 1822 kokoontuneesta Epídavroksen ensimmäisestä kansalliskokouksesta, jossa kokoontui joukko Kreikan itsenäistymiseen johtaneen kansannousun osanottajia. Kreikan varsinainen itsenäisyysjulistus annettiin ja ensimmäinen perustuslaki säädettiin Néa Epídavroksessa 1. tammikuuta 1822.
Néa Epídavros muodostaa myös laajemman kyläyhdyskunnan (Τοπική Κοινότητα Νέας Επιδαύρου, Topikí Koinótita Néas Epidávrou), johon kuuluvat varsinaisen Néa Epídavroksen kylän lisäksi kylät Galanaíika ja Palaiochóri sekä Moní Taxiarchón -luostari. Koko yhdyskunnan väkiluku on 987.
Aiheesta muualla

Kuvia tai muita tiedostoja aiheesta Néa Epídavros Wikimedia Commonsissa
Nyt ja aina

| Nyt ja aina Yölintu |
| --- | --- | --- |

Studioalbumin tiedot
 Julkaistu: 29. huhtikuuta 2009
 Formaatti: CD
 Tuottaja(t): Esa Nieminen
 Tyylilaji: tanssimusiikki, iskelmä
 Kesto: 42.50
 Levy-yhtiö: AllStar Music
Listasijoitukset
  Suomen virallinen lista: 2.
Yölinnun muut julkaisut
| Haavoittumaton 2007 | Nyt ja aina 2009 | Hetkiin menneisiin – suurimmat laulut 2009 |
Nyt ja aina on Yölinnun vuonna 2009 julkaistu albumi. Se nousi Suomen virallisen listan sijalle 2.
Kappaleet

Anteeksi – 3.26 (säv. Anders Eljas, san. Sana Mustonen)
Runoilijan kynä – 3.29 (säv. Kai Jämsä, san. Siira Kuparilaakso)
Puolitiehen vastaan – 3.35 (säv. Pasi Könönen, san. Olli Leppänen)
Pimeästä valoon – 3.28 (säv. Kai Jämsä, san. Lasse Wikman)
Oi Nina – 3.08 (säv. Esa Nieminen, san. Jouni Hakanpää)
Käki (Äidin laulu) – 3.19 (säv. ja san. Sami Pirkola)
Suunta parempaan – 3.01 (säv. ja san. Simo Silmu)
Ihana sinä – 2.43 (säv. ja san. Timo Leino)
Jumalainen nainen – 3.25 (säv. Nalle Ahlstedt, san. Sirpa Peltola)
Toiveita ja haaveita – 2.51 (säv. Ako Kiiski, Ville Nurmi, san. Sana Mustonen)
Nyt ja aina – 3.32 (säv. ja san. Kari Heiskari)
En päästä pois – 3.35 (säv. ja san. Markus Kuusijoensuu)
Miten kaikki liittyy sinuun – 3.18 (säv. Ako Kiiski, san. Simo Silmu)
Arvostelut

Keskisuomalainen: positiivinen
Nyt bailataan

| Nyt bailataan> Can’t Hardly Wait |
| --- | --- |

Ohjaaja:   Deborah Kaplan  Harry Elfont 
Käsikirjoittaja:   Deborah Kaplan  Harry Elfont 
Tuottaja:  Betty Thomas
Säveltäjä:  David Kitay
Kuvaaja:  Lloyd Ahern
Leikkaaja:  Michael Jablow
Pääosat:   Jennifer Love Hewitt  Ethan Embry  Charlie Korsmo  Lauren Ambrose  Peter Facinelli  Seth Green 
Valmistustiedot
Valmistusmaa:  Yhdysvallat
Tuotantoyhtiö:  Columbia Pictures
Levittäjä:  Columbia Pictures Netflix
Ensi-ilta:  Yhdysvallat 12. kesäkuuta 1998
Kesto:  101 min
Alkuperäiskieli:  englanti
Budjetti:  10 000 000 $
Aiheesta muualla
IMDb 
Elonet
AllMovie
Infobox OKNimi-testi OK: 
Nyt bailataan (Can’t Hardly Wait) on Deborah Kaplanin ja Harry Elfontin ohjaama yhdysvaltalainen komediaelokuva vuodelta 1998. Se kertoo lukiosta valmistuneiden teinien koko yön kestävistä juhlista.
Rooleissa

| 0 | 1 | 2 |
| --- | --- | --- |
|   Jennifer Love Hewitt   | … |   Amanda Beckett   |
|   Ethan Embry   | … |   Preston Meyers   |
|   Charlie Korsmo   | … |   William Lichter   |
|   Lauren Ambrose   | … |   Denise Fleming   |
|   Peter Facinelli   | … |   Mike Dexter   |
|   Seth Green   | … |   Kenny Fisher   |
|   Robert Jayne   | … |   Richie Coolboy   |
|   Michelle Brookhurst   | … |   Molly Stinson   |
|   Joel Michaely   | … |   X-File #1   |
|   Jay Paulson   | … |   X-File #2   |
|   Chris Owen   | … |   Kleptomanisti   |
|   Jason Segel   | … |   Watermelon Guy   |
|   Clea Duvall   | … |   Jana   |
Aiheesta muualla

mauge: Nyt bailataan! (1998) Leffatykki.  25.8.2006. Viitattu 19.7.2021.
Ebert, Roger: Can't Hardly Wait RogerEbert.com.  12.6.1998. Viitattu 19.7.2021. (englanniksi)
Can't Hardly Wait (1998) FilmJabber.  12.6.1998. Viitattu 19.7.2021. (englanniksi)
PS/2-liitin

PS/2-liitin on Mini-DIN-liitin jossa on kuusi kontaktia. Sitä on käytetty tietokoneen näppäimistön ja hiiren liittiminä, mutta USB-liitin ja langattomat laitteet ovat vähentäneet liittimen käyttöä.
Liitin on saanut nimensä vuonna 1987 julkaistulta IBM PS/2-tietokonemallistolta, jossa se otettiin käyttöön. Liitin korvasi IBM AT:ssa käytetyn isomman näppäimistön DIN-liittimen, joka oli sähköisesti ja protokollaltaan sama. Sen sijaan hiiren liittimenä käytettiin aiemmin RS-232-sarjaporttia, koska PC-koneissa ei ollut erillistä hiiren liitintä.
Liittimien värikoodauksessa vihreä on tarkoitettu hiirelle ja violetti näppäimistölle.
PSA-järjestelmä

PSA on lyhenne sanoista "Professional Services Automation" ja se tarkoittaa asiantuntijayritysten toiminnanohjausta. Se eroaa perinteisestä toiminnanohjauksesta kevyemmän rakenteensa puolesta. PSA-järjestelmissä ei yleensä ole ERP:ssä yleistä tuotannonohjausta ja varastonhallintaa. PSA-järjestelmät on kehitetty tukemaan asiantuntijapalveluille tyypillisen projektiluontoisen työn hallintaa ja tyypillisesti järjestelmä keskittyy tilaus- tai tuntipohjaisesti laskutettavien projektien ohjaamiseen, seurantaan ja laskutukseen. PSA-järjestelmä pitää sisällään yleisesti projektinhallinnan, työajanseurannan, laskutuksen ja johdon raportoinnin. Lisäominaisuuksina voi olla esimerkiksi asiakashallintajärjestelmä (CRM).
Useat PSA-järjestelmät rakennetaan nykyään selainkäyttöisiksi, eli ne ovat käytettävissä nettiyhteyden avulla miltä tahansa koneelta. Samalla on yleistynyt ohjelmistojen ASP-palvelumalli. Asiakas ei osta ohjelmaa eikä asenna sitä itse, vaan palveluntarjoaja vastaa ohjelmiston fyysisestä ylläpidosta.
PSA-ohjelmistot ovat tyypillisesti projektityötä tekevien organisaatioiden käytössä, esimerkiksi erilaisissa suunnitteluprojekteissa ohjelmisto-, insinööri-, arkkitehti- tai mainosalalla.
Oliver Horn

| Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Mitalit> Maa:   Yhdysvallat.Miesten vesipallo. Olympialaiset  | Maa:   Yhdysvallat> Miesten vesipallo. |
| --- | --- | --- | --- |
|  Pronssia | Pariisi 1924 |  |  |
Oliver A. Horn (22. kesäkuuta 1901 Saint Louis, Missouri – 10. lokakuuta 1960 Michigan) oli yhdysvaltalainen vesipalloilija ja olympiamitalisti. Hän oli pituudeltaan 178-senttimetrinen. Horn kuului Yhdysvaltojen pronssia voittaneeseen joukkueeseen Pariisin kesäolympialaisten 1924 miesten vesipalloturnauksessa.
Olenino

| Olenino Оленино |
| --- | --- |
 vaakuna
 Tverin alue Venäjällä, alla taajaman sijainti alueella
 Olenino
 Koordinaatit: 56.2071°N, 33.4872°E 
Valtio:  Venäjä
Subjekti:  Tverin alue
Piiri:  Olenino
Hallinto:  
 – Hallinnon tyyppi:  kaupunkimainen taajama
Väkiluku (2009):  4 900
 
 www.olenino.ru 
Infobox OKVirheellinen NIMI-arvo: 
Olenino (ven. Оле́нино) on kaupunkimainen taajama Tverin alueella Venäjällä. Se sijaitsee Moskovan ja Riian välisen rautatien varrella (Oleninon asema) 178 kilometriä Tveristä lounaaseen. Taajama on Oleninon piirin keskus. Asukkaita on 4 900 henkeä (vuonna 2009).
Paikkakunta on saanut alkunsa vuonna 1900 rakennetun rautatieaseman asutuksesta. Kaupunkimaisen taajaman statuksen se sai vuonna 1938. Nykyään siellä on mm. elintarviketeollisuutta ja pellavanjalostuslaitos.
Aiheesta muualla

Oleninon piirin sivusto (venäjäksi)
Oliver Hazard Perry

Perry.
Oliver Hazard Perry (20. elokuuta 1785 - 23. elokuuta 1819) oli yhdysvaltalainen laivastoupseeri. Hänestä tuli kansallissankari, kun hän voitti englantilaiset Vuoden 1812 sodan Eriejärven taistelussa.
Perry aloitti laivastouransa 13-vuotiaana Välimerellä. Hänet lähetettiin Suurille järville varustamaan Yhdysvaltojen laivastoa, jonka piti taata maalle Suurten järvien herruus. Eriejärven taistelun jälkeen hänet ylennettiin kapteeniksi ja lähetettiin ensin Välimerelle ja sitten Etelä-Atlantille, missä hän sairastui keltakuumeeseen ja kuoli.
Sota-alusten Oliver Hazard Perry -luokka on nimety hänen mukaansa.
P Jay Crips

| P Jay Crips |
| --- | --- |
Alue:  Los Angeles
Rikollistoiminta:  Katujengi
Liittoumat:  Crips
Kilpailijat:  Bloods, Grape Street Watts Crips
P Jay Crips on yksi Crips -jengeistä. Jengi toimii Wattsissa Eteläisen Los Angelesin alueella Kaliforniassa. Jengi hallitsee aluetta, jota rajaa 112th Street, Imperial Highway, Grape Street ja Mona Boulevard.
Jengi koostuu neljästä joukkiosta: Bull Side Cripsistä, Funny Side Falconsista, Island Side Cripsistä ja Pill Head Cripsistä. Nämä joukot jakautuvat edelleen pienemmiksi ryhmiksi kuten: Bricc Mafia, Jacc Mob, Squad Up, Tha GK (Grape Killa) Boys, Pure Players Squad ja Murder Squad D-Boys. Jengin nuoria jäseniä kutsutaan nimellä dillion ja vanhempia nimellä locster.
Kuten kaikilla Cripseillä, myös P Jay Cripsillä on sota Bloodseja vastaan. Vuonna 1987 P Jay Crips aloitti sodan Grape Street Watts Cripsin kanssa. Vuonna 1992 Los Angelesin mellakoiden aikana P Jay Crips ja Grape Street Watts Crips tekivät "Wattsin Välirauha" ("Watts Truce") nimisen rauhansopimuksen, mutta sopimus ei ole enää nykyään voimassa.
Osman Ali Khan, Asaf Jah VII

Osman Ali Khan, Asaf Jah VII
Mir Osman Ali Khan (urduksi ‏میر عثمان علی خان‎, Mīr Osmān Alī Xān), syntämänimeltään Usman Ali Khan Bahadur (urduksi ‏عثمان علی خان بہادر‎, Osmān Alī Xān Bahādur; 6. huhtikuuta 1886 – 24. helmikuuta 1967) oli Hyderabadin valtion ja Berarin viimeinen nizam eli hallitsija. Hän hallitsi Hyderabadia vuodesta 1911 vuoteen 1948, jolloin se liitettiin Intiaan.
Khanin varallisuus oli osittain hänen isältään Mahboob Ali Khanilta perittyä. Khan jatkoi omaisuutena kartuttamista vuonna 1911 tapahtuneen valtaan nousunsa jälkeen, eivätkä brittiläiset siirtomaaisännät häirinneet häntä asiassa. Hän käytti osan varoistaan valtakuntansa eduksi muun muassa valtateiden, sairaaloiden ja yleisten asuinrakennusten rakentamisen muodossa.
Khania pidettiin maailman rikkaimpana ihmisenä 1940-luvun alussa. Hänen omaisuutensa arvoksi arvioitiin kaksi miljardia Yhdysvaltain dollaria. Tuohon aikaan vasta perustetun Intian liittohallituksen omaisuuden arvoksi arvioitiin noin miljardi dollaria.[lähde? ]
Kun Brittiläinen Intia jaettiin Intiaan ja Pakistaniin, Khan olisi halunnut Hyderabadin liittyvän Pakistanin osaksi Itä-Pakistanin (nykyisen Bangladeshin) tavoin. Hän yritti hankkia Hyderabadille aseita Pakistanista, mitä varten hän siirsi Pakistanin suurlähettiläälle Lontooseen yhteensä 1 007 940 puntaa. Hyderabad kuitenkin liitettiin operaatio Polossa Intiaan, mitä muslimifanaatikko Qasim Razvin puolisotilaalliset razakar-joukot ja 22 000 miehen vahvuiset Hyderabadin asevoimat eivät pystyneet estämään.
Khan yritti myöhemmin vuonna 1954 päästä käsiksi Lontooseen siirtämiinsä varoihin, mutta Pakistanin valtio kieltäytyi luovuttamasta niitä. Hänen lapsenlapsensa voittivat oikeuden varoihin vuonna 2013 käydyssä oikeudenkäynnissä. Tuolloin summa oli noussut 36 miljoonan punnan arvoon.
Muuta

Khan rakennutti Delhiin Hyderabad House -palatsin, joka nykyään toimii Intian hallituksen juhla- ja kokoustilana.
Aiheesta muualla

Kuvia tai muita tiedostoja aiheesta Osman Ali Khan, Asaf Jah VII Wikimedia Commonsissa
Bradfordin katsomopalo

Onnettomuuden uhrien muistolaatta
Bradfordin jalkapallostadionin katsomo syttyi tuleen kesken ottelun Bradfordissa Englannissa 11. toukokuuta 1985. Tupakasta syttynyt palo tuhosi puurakenteisen katsomon ja vaati kaikkiaan 56 kuolonuhria.